Elektron hukumatni rivojlantirish indeksi
Birlashgan Millatlar Tashkilotining elektron hukumat reytingi jahon mamlakatlarida axborot jamiyati qanchalik taraqqiy etayotganini aks ettiruvchi asosiy koʼrsatkichlardan biri sanaladi. Elektron hukumatning rivojlanish darajasi sharhi BMTning Iqtisodiy va ijtimoiy ishlar departamenti tomonidan eʼlon qilinadi. Bu BMTga aʼzo barcha davlatlar elektron hukumatlarining rivojlanish darajasini baholaydigan yagona global hisobotdir. BMTning elektron hukumatni rivojlantirish indeksi (E-Government Development Index) da mamlakatlarning mavqei ularning umumiy indeksi asosida belgilanadi.